Vaseda Universiteti

Vaseda Universiteti (inglizcha: Waseda University:) – Yaponiyaning eng nufuzli va qadimgi xususiy universitetlaridan biri bo'lib, sifatli ta'lim va zamonaviy ilmiy tadqiqotlar bilan tanilgan. 1882-yilda Yaponiyaning beshinchi bosh vaziri Okuma Shigenobu tomonidan Tokio Professional Maktabi sifatida asos solingan ushbu ta'lim muassasi, 1902-yilda rasmiy ravishda Vaseda Universiteti deb qayta nomlangan. Tarixi Vaseda Universiteti 1882-yil 21-oktyabrda Samuray olimi va Meiji davri siyosatchisi hamda sobiq bosh vazir Okuma Shigenobu tomonidan Tokio Professional Maktabi (東京専門学校, Tōkyō Senmon Gakkō) sifatida asos solingan. "Vaseda" nomi tanlanishidan oldin, u Vaseda Maktabi (早稲田学校, Waseda Gakkō) yoki Totsuka Maktabi (戸塚学校, Totsuka Gakkō) deb atalgan. Maktabning "Vaseda" deb nomlanishiga Okuma Shigenobuning villasi Vaseda qishlogʻida joylashganligi va maktabning Totsuka qishlogʻida joylashganligi sabab boʻlgan. 1902-yil 2-sentyabrda universitet maqomini olgach, Vaseda Universiteti (早稲田大学, Waseda-daigaku) deb qayta nomlangan. Dastlab Yaponiyaning eski oliy ta'lim tizimi boʻyicha uchta fakultetga ega kollej sifatida ish boshlagan. Vaseda oʻz nomini 1902-yilda rasmiy ravishda qabul qilgan boʻlsa-da, 1920-yilgacha boshqa yapon maktablari va kollejlar kabi hukumat tomonidan rasman universitet sifatida tan olinmagan. 1920-yilga kelib Vaseda Universiteti (Keio Universiteti bilan birgalikda) rasman Yaponiyadagi birinchi xususiy universitetlar sifatida roʻyxatga olingan. Kampuslar Vaseda Universitetining asosiy kampusi Shinjuku tumanidagi Nishi-Waseda hududida joylashgan. Eng yaqin stansiya Vaseda boʻlsa-da, Vaseda odatda Yamanote liniyasidagi Takadanobaba bilan bogʻlanadi. Shinjukudagi asosiy kampusdan tashqari, mamlakat boʻylab boshqa kampuslar ham mavjud: Vaseda (asosiy) kampusi: Shinjuku, Tokio Toyama kampusi: Shinjuku, Tokio Nishi-Vaseda (Ilm-fan va Texnologiya) kampusi**: Shinjuku, Tokio Nihonbashi kampusi: Chūō-ku, Tokio Higashifushimi kampusi: Nishitōkyō, Tokio Tokorozawa kampusi: Tokorozava, Saitama Honjo kampusi: Honjo, Saitama Kitakyushu kampusi: Kitakyushu, Fukuoka Mashhur Bitiruvchilar Vaseda Universiteti koʻplab mashhur bitiruvchilarni yetishtirgan. Ular orasida: Fumio Kishida: Yaponiya bosh vaziri Haruki Murakami: Dunyo miqyosida taniqli yozuvchi Taro Aso: Yaponiyaning sobiq bosh vaziri va moliya vaziri Shinichiro Tomonaga: Fizika bo'yicha Nobel mukofoti sovrindori Manbalar